શીર્ષક: દિલ્હી હિંસા: હિંસા-આગચંપી દરમિયાન દિલ્હી પોલીસ શું કરી રહી હતી?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
તસવીરમાં દિલ્હી પોલીસના જવાનોની સામે દેખાતી મઝારને હુલ્લડખોરોએ આગ ચાંપી હતી

અમેરિકાના પ્રમુખ ડોનલ્ડ ટ્રમ્પ ભારતની સત્તાવાર મુલાકાતના ભાગરૂપે મંગળવારે આખો દિવસ દિલ્હીમાં હતા તેના આગલા દિવસે એટલે કે સોમવારે આ હિંસા તથા આગચંપીની ઘટનાઓ બની હતી. 

સોમવારે બનેલી હિંસા તથા આગચંપીની ઘટનાઓના ફોટોગ્રાફ્સમાં જોવા મળી રહ્યું છે કે પ્રદર્શનકર્તાઓએ પોલીસ પિકેટ પાસેની મઝારમાં આગ લગાવી હતી. 

અન્ય ફોટોગ્રાફ્સમાં પેટ્રોલ પંપ, અનેક મોટરકાર, દુકાનો અને કેટલાંક મકાનો પણ સળગતાં નજરે પડી રહ્યાં છે. 

દિલ્હી પોલીસને અંદાજો ન હતો કે જાફરાબાદ વિસ્તારમાં ચાલી રહેલું વિરોધ પ્રદર્શન આટલું વકરશે?

દિલ્હી પોલીસનું પોતાનું ગુપ્તચર તંત્ર એટલી હદે સુસ્ત હતું કે તેને રાષ્ટ્રપતિ ટ્રમ્પના આગમન પહેલાં દિલ્હીમાં હિંસા તથા આગચંપીથી તંગદિલી આટલી વધી જશે તેની ખબર પણ પડી નહીં?

વિરોધ પક્ષ અને ખાસ કરીને આમ આદમી પાર્ટી(આપ)નો આરોપ છે કે પોલીસને પગલાં લેવાનો આદેશ આપવામાં આવ્યો ન હતો. અન્યથા કોઈ હુલ્લડખોર ભીડમાં બંદૂક તાકવાની હિંમત કઈ રીતે કરી શકે?

દિલ્હી પોલીસની ભૂમિકા વિશે સવાલ ઉઠી રહ્યા છે, કારણ કે જામિયાની માફક પોલીસે આ કિસ્સામાં બળપ્રયોગ કર્યો ન હતો. 

આ તમામ સવાલોના સંદર્ભમાં અમે પોલીસના ટોચના કેટલાક અધિકારીઓ સાથે વાત કરી હતી. 

દિલ્હીના ભૂતપૂર્વ પોલીસ કમિશનર અજય રાય શર્માએ શું કહ્યું?

દિલ્હીમાં સોમવારે થયેલી હિંસા દરમિયાન લાલ શર્ટધારી એક વ્યક્તિ પિસ્તોલ સાથે નજરે પડી હતી

પોલીસ રાજ્ય સરકારને અધીન હોય છે. તેનો અર્થ એ થયો કે તેમાં કેન્દ્ર સરકાર દખલ કરી શકે નહીં, પણ દિલ્હી પોલીસ તેમાં અપવાદ છે. દિલ્હી પોલીસ કેન્દ્ર સરકારને અધીન છે. 

બાકીનાં રાજ્યોમાં પોલીસ માટે મુખ્ય પ્રધાન જ સર્વસ્વ હોય છે, પણ દિલ્હીમાં એવું નથી. 

પોલીસને કોઈ પણ સરકારની 'શક્તિ' ગણવામાં આવે છે. 

તેથી પોલીસ યોગ્ય સમયે કાર્યવાહી કરશે અને તોફાન-હુલ્લડ અટકાવી દેશે એવી આશા રાખવામાં આવે છે.

પોલીસ એક પ્રકારનું યંત્ર છે, જેનો અંકુશ સામાન્ય રીતે રાજ્ય સરકારના હાથમાં હોય છે. 

અહીં દિલ્હીમાં એ યંત્ર કેન્દ્ર સરકારના અંકુશ હેઠળ છે. તમે એ યંત્રનો ઉપયોગ નહીં કરો તો એ જાતે કશું નહીં કરે. 

દેશનો કાયદો કહે છે કે પોલીસની નજર સામે કોઈ અપરાધ થતો હોય તો તેણે પગલાં લેવાં જોઈએ, પણ એ પ્રથાનો ધીમે-ધીમે વિલય થઈ રહ્યો છે. 

અમે સર્વિસમાં હતા ત્યારે પહેલાં પગલાં લેતા હતા અને પછી જણાવતા હતા કે કેવી...